رسمی‌لر امریکا و کانادانین غیری-قانونی سرحد کئچیدلرینده سیغینا‌جاق آختاران‌لاری رد ائتمک باره‌ده راضیلیغا گلدیگینی آچیقلاییب.
امریکا پرزیدنتی جو بایدن و کانادانین باش ناظیری جاستین ترودو بو راضیلاشمانی بایدنین جمعه گونو اتاوا-یا سفری زامانی اعلان ائده‌جک‌لر.
راضیلاشمانین امریکا و کانادا صلاحیت‌لی‌لرینه هر ایکی اؤلکه‌دن سیغینا‌جاق آختاران‌لاری گئری قایتارماغا ایمکان وئرجگی گؤزلنیلیر.
یئنی دوزنلمه کانادانین غیری-رسمی کئچید منطقه‌لرینده سرحددی کئچن‌لری گئری قایتارماسینا مانع اولان تهلوکه‌سیز اوچونجو اؤلکه موقاویله‌سینده‌کی بوشلوغو دولدورا‌جاق.
بئله کی، موقاویله‌ده‌کی همین بوشلوق مهاجرلرین Roxham Road کیمی یئرلردن کانادایا گیرمه‌سینه سبب اولموشدو.
راپورا گؤره، یئنی امریکا-کانادا سرحد راضیلاشماسی ایله باغلی دانیشیق‌لار آیلاردیر دایاندیریلیب.
اؤلکه‌نین امریکا-مکزیکا سرحدینده اؤز کوچ بحرانی ایله موباریزه آپاردیغی اوچون امریکا رسمی‌لری‌نین موقاویلنی دییش‌دیرمک ایستمه‌دیگی بیلدیریلیر.
سی بی اس نیوزون خبرینه گؤره، موقاویله‌نین بیر حیسه‌سی اولا‌راق کانادا گونئی و مرکزی امریکا-دا تعقیب و زوراکی‌لیق‌دان قاچان 15 مین مهاجر اوچون یئنی قاچقین پروقرامی یارادا‌جاق.
بایدن بیر سیرا اقتصادیات، تیجارت و کوچ مسئله‌لرینی ترودو ایله موذاکیره ائتمک اوچون 24 ساعت‌لیغینا کانادانین اوتاوا شهرینده‌دیر.
مهاجر موقاویله‌سی‌نین بایدن امریکا-یا قاییتمازدان اول بو گون اعلان ائدیلمه‌سی پلانلاشدیریلیر.
